b'\n_START_ARTICLE_\nPati de sa Lluna\n_START_SECTION_\nHist\xc3\xb2ria\n_START_PARAGRAPH_\nDes de 1993, el conegut popularment, Pati de sa Lluna va ser declarat B\xc3\xa9 d\'Inter\xc3\xa8s Cultural,pertany al Convent de Sant Diego d\'Alaior , que \xc3\xa9s un lloc on fan molts d\'actes. Antigament es deia "sa Lluna", i ara a la porta hi ha una lluna. Amb aquest primer reconeixement i la compra de l\'immoble per part de l\'Administraci\xc3\xb3 p\xc3\xbablica comen\xc3\xa7a el seu cam\xc3\xad per tornar a la seva funci\xc3\xb3 primog\xc3\xa8nita: ser un ambient del poble on un es pugui trobar, aprendre, ..._NEWLINE_L\'edifici estava en ru\xc3\xafnes, aix\xc3\xad que el govern va decidir reformar-lo l\'any 2008, varen fer els pl\xc3\xa0nols i varen comen\xc3\xa7ar les reformes, per\xc3\xb2 entre una cosa i una altra varen tardar molt en acabar el projecte. Aix\xc3\xad que varen acabar el projecte el 15 de juliol del 2016, amb un sobrecost de 2,1 milions d\'euros, un 30% m\xc3\xa9s del que inicialment contractat, el l\xc3\xadmit legal de desviaci\xc3\xb3 del pressupost previst, prop de 4, 9 milions. La impossibilitat de seguir injectant fons en aquest projecte far\xc3\xa0 que finalitzi sense que s\'hagin pogut executar totes les intervencions previstes, treballs valorats en 250.000 euros._NEWLINE_D\'aquesta construcci\xc3\xb3 se\'n van encarregar la Construccions Olives i Copcisa, per\xc3\xb2 no le van comen\xc3\xa7ar fins que no varen tenir tots els doblers per acabar el projecte complet. La construcci\xc3\xb3 va durar 16 mesos. Despr\xc3\xa9s d\'aquesta restauraci\xc3\xb3 al 2017 obriran l\'edifici sencer, perqu\xc3\xa8 els ciutadans puguin veure el resultat del treball de restauraci\xc3\xb3.\n_START_SECTION_\nLa popularitzaci\xc3\xb3 de "Sa Lluna"\n_START_PARAGRAPH_\nA finals dels anys 70, en plena Transici\xc3\xb3, es varen comen\xc3\xa7ar a organitzar actes durant l\xe2\x80\x99estiu en el pati des Convent, tot aprofitant les bones condicions que reunien l\xe2\x80\x99espai. Van ser els \xe2\x80\x9cFestivals d\xe2\x80\x99Estiu\xe2\x80\x9d que m\xc3\xa9s endavant rebrien el nom de \xe2\x80\x9cFestes dins sa Lluna\xe2\x80\x9d. Hi van actuar els cantautors i grups m\xc3\xa9s destacats d\'aquell moment i molt especialment els que maldaven per recuperar la cultura tradicional de Menorca. Gr\xc3\xa0cies a aquests actes, l\xe2\x80\x99espai adquiriria una notable popularitzaci\xc3\xb3 i fins i tot seria un escenari idoni per a altres activitats estiuenques, com ara un m\xc3\xadting pol\xc3\xadtic, una subhasta d\xe2\x80\x99art, una taula rodona o fins i tot el preg\xc3\xb3 de Sant Lloren\xc3\xa7. D\xe2\x80\x99aquesta manera, els programes anunciarien que tal o tal acte se celebraria al pati des Convent o, sobretot, al pati de sa Lluna, entenent sempre pati com l\xe2\x80\x99espai exterior o antic claustre que es convertia per uns dies en un auditori a l\xe2\x80\x99aire lliure.'